In Nativitate sancti Johannis Baptistæ, si in dominica evenerit, vel dominica infra octavas, ad processionem per claustrum resp. Descendit angelus. Gabriel angelus; ad ingressum chori resp. Inter natos. — Sanctorum Petri et Pauli, per claustrum resp. Cornelius. Beatus es Simon; ad ingressum chori Quodcumque. — Dominica infra octavas, ad ingressum chori resp. Honorande. — In Translatione sancti Benedicti, si in dominica evenerit, vel dominica infra octavas, per claustrum resp. Fuit vir. Sanctus Benedictus; ad ingressum chori, O beati viri. — In festivitate sancti Apollinaris, si in dominica evenerit, vel dominica prima octavarum, per claustrum resp. Gloriosi Domine cœlestis. Laudemus Dominum; ad ingressum chori Vir inclitus. — In festivitate sanctæ Mariæ Magdalenæ, si in dominica evenerit, per claustrum resp. Lætetur. Felix Maria; ad ingressum chori O felix sacrorum. — Ad Vincula sancti Petri, si in dominica evenerit, per claustrum resp. Surge Petre. Solve jubente; ad ingressum chori Quodcumque. — In Inventione sancti Stephani, si in dominica evenerit, per claustrum resp. Sancte Dei pretiose. Igitur dissecabantur; ad ingressum chori resp. Pretiosus. — In festivitate sancti Laurentii, si in dominica evenerit, per claustrum resp. Levita Laurentius. O Hippolyte; ad ingressum chori Beatus Laurentius. — In Assumptione sanctæ Mariæ quid cantari debeat supra dictum est. — Dominica prima octavarum, per claustrum ant. Ascendit Christus; ad ingressum chori resp. Ecce adest. — In festivitate sancti Mammetis, si in dominica evenerit, per claustrum ant. Cum jam lictores; ad ingressum chori resp. Vir inclitus. — In festivitate sancti Philiberti, si in dominica evenerit, per claustrum resp. Euge serve bone. Iste cognovit; ad ingressum chori O beati viri. — In festivitate sancti Bartholomæi, si in dominica evenerit, per claustrum resp. Ecce ego mitto vos et de aliis quantum opus fuerit; ad ingressum chori Cives apostolorum. — In Decollatione sancti Johannis Baptistæ, si in dominica evenerit, per claustrum Ecce ego constitui te. Misit Herodes et, si opus fuerit, Accedentes; ad ingressum chori Inter natos. — De sancto Gregorio, si in dominica evenerit, per claustrum resp. Fulgebat. Videns Romæ; ad ingressum chori O pastor apostolice. — In Nativitate sanctæ Mariæ quid cantari debeat supra dictum est. — In Exaltatione sanctæ Crucis, si in dominica venerit, per claustrum resp. In visione [et] de aliis quantum opus fuerit; ad ingressum chori Audiebam. — In festivitate sancti Mauritii, si in dominica evenerit vel dominica prima octavarum, vel in octavis si in dominica evenerit, per claustrum resp. Sanctus Mauritius. Sancta legio; ad ingressum chori Deus Innocentiæ. — In festo sancti Michaelis, si in dominica evenerit, per claustrum resp. Te sanctum Dominum. Factum silentium, si necesse fuerit; ad ingressum chori resp. Archangeli Michaelis. — In festivitate Omnium Sanctorum et de sancto Benigno quid cantari debeat supra dictum est. — In festivitate sancti Martini, si in dominica evenerit (207) vel dominica prima in octavis vel in octavis si in dominica evenerit, per claustrum resp. Hic est Martinus. Dum sacramenta; ad ingressum chori Martinus Abrahæ. — In Translatione sancti Benigni, si in dominica evenerit, per claustrum resp. Sancte Benigne; ad ingressum chori resp. Vir inclitus. — In festivitate sancti Clementis, si in dominica evenerit, per claustrum resp. Sancte Clemens; ad ingressum chori Dedisti Domine. § Si aliquod festum de evangelistis eveniat die dominica quod non habeat propria responsoria et fiat in albis, per claustrum resp. In visione Dei. Quatuor facies; ad ingressum chori Audiebam. Si aliquod festum apostolorum in dominica eveniat quod non habeat propria responsoria et fiat in albis, per claustrum resp. Ecce ego mitto vos. Tollite jugum; ad ingressum chori Cives apostolorum. Si festum plurimorum martyrum evenerit die dominica et fiat in albis, si non habeat propria responsoria, per claustrum resp. Absterget Deus. Viri sancti; ad ingressum chori O veneranda. Si festivitas unius martyris eveniat die dominica et fiat in albis, et non habeat propria responsoria, per claustrum resp. Iste sanctus. Justus germinabit; ad ingressum chori Gloria et honore. Si festivitas unius episcopi et confessoris quæ non habeat proprietatem evenerit in dominica, per claustrum resp. Euge serve. Posui adjutorium; ad ingressum chori Sint lumbi. De uno abbate si fiat in albis et non habeat proprietatem..... [De una virgine] resp. Diffusa est gratia. Specie tua; ad ingressum chori Offerentur. Si vero evenerit festum simplex duodecim lectionum in dominica, nulla mentio fit de dicto festo neque per claustrum neque per ingressum chori. § Et est sciendum quod unde est cantus ad ingressum chori, inde dicitur a sacerdote post cantum versum. Si de Trinitate est cantus et versus, post Pater noster non dicit sacerdos ante collectam nisi tantum Exultabunt sancti. Item si de sanctis est cantus et versus, post Pater noster versus solummodo est de Trinitate ante collectam Via sanctorum. At si neque de Trinitate neque de sanctis est cantus, ut fit in Adventu et post Nativitatem Domini et a Septuagesima usque ad Pascha et a Pascha usque ad Pentecosten, tunc, quia primus versus post cantum est de instanti festo vel tempore, post Pater noster duo versus dicuntur, et ille scilicet de Trinitate et ille de sanctis. § Præterea est sciendum quod omnibus dominicis diebus fit processio per claustrum et hebdomadarius sacerdos cum aqua benedicta et cruce circuit officinas. Item providendum est quod si plures fratres sint ex una parte quam ex altera in choro, ut sæpe contingit, non observant ordinem chori, sed bini et bini debent incedere æqualiter, sicut priores sunt in ordine.